Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11962

b) a hajtóművet segédberendezéseivel, rendszereivel és műszereivel együtt úgy kell megtervezni, hogy észszerű garanciát nyújtson arra, hogy azokat a hajtómű üzemeltetési korlátozásokat, amelyek hátrányosan befolyásolják a forgó részek szerkezeti teljességét, ne lépjék túl a használat során. E. 3. 4. A hajtómű újraindítása Megoldásokat kell biztosítani arra, hogy a közzétett maximális magasságig bezárólag minden magasságon a hajtóművet a levegőben újra lehessen indítani. E. 3. 5. Elrendezés és működés E. 3. 5. 1. A hajtómű-egységek függetlensége A hajtóművet úgy kell kialakítani és felépíteni, hogy minden egyes hajtómű-egység a hozzá tartozó rendszerekkel alkalmas legyen a többi egységektől független vezérlésre és működésre, valamint oly módon, hogy legalább egy olyan hajtómű és hozzá tartozó rendszer legyen, amelyben bármilyen meghibásodás, hacsak a valószínűség ennek előfordulására különösen alacsony mértékű is, ne okozhasson nagyobb teljesítményvesztést, mint amekkora a kritikus hajtómű-egység teljes meghibásodásából ered. E. 3. 5. 2. Légcsavar vibráció A légcsavar vibráció okozta igénybevételeket meg kell állapítani, és ezek nem léphetik túl azokat az értékeket, melyeket biztonságosnak ítéltek a működtetéshez a repülőgépre meghatározott üzemeltetési korlátozásokon belül. E. 3. 5. 3. Hűtés A hűtőrendszernek olyannak kell lennie, hogy a hajtómű hőmérsékleteket a megállapított határértékeken belül tartsa fenn (lásd E. 3. 1. pontot) olyan külső hőmérsékletek mellett egészen a maximális értékig, amely megfelel a repülőgép tervezett üzemeltetésének. A repülési kézikönyvben közzé kell tenni azt a maximális, és ha szükséges, azt a minimális külső levegő hőmérsékletet, melynél a hajtóműről megállapították, hogy üzemelése megfelelő. E3. 5. 4. Kapcsolódó rendszerek A hajtómű-egységhez tartozó tüzelőanyag-, olaj,- levegő felvételi rendszereknek képesnek kell lenniük arra, hogy az egyes hajtóműveket táplálják az arra meghatározott követelményeknek megfelelően minden olyan körülmény között, amely a rendszerek működését befolyásolja a várható üzemeltetési körülmények között (például: hajtómű teljesítmény, vagy tolóerő, repülőgéphelyzetek, és gyorsulások, légköri viszonyok, folyadékhőmérsékletek). E. 3. 5. 5. Tűzvédelem A hajtómű olyan részeire, ahol a tűz potenciális veszélye különösen súlyos a gyúlékony anyagokhoz közel lévő gyulladási források miatt, a következőket kell alkalmazni a D. 2. e) pontban előírt általános Szabványon felül:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes